ભારતમાં પણ કુલ ૫૩ મેચો રમાઇ છે જે પૈકી ઓસ્ટ્રેલિયાએ ૨૫ અને ભારતે ૨૨ મેચો જીતી છે. બન્ને દેશો વચ્ચે વર્લ્ડ કપમાં સાત મેચો રમાઇ છે જે પૈકી ઓસ્ટ્રેલિયાએ સાત અને ભારતે ત્રણ મેચો જીતી છે. બન્ને દેશો વચ્ચે પ્રથમ વનડે મેચ છટ્ઠી ડિસેમ્બર ૧૯૮૦ના દિવસે રમાઇ હતી. જે મેચમાં ભારતે ૬૬ રને જીત મેળવી હતી. છેલ્લી મેચ ચેન્નાઇમાં રમાઇ હતી. જેમાં પણ ભારતે જીત મેળવી હતી. સમગ્ર શ્રેણીમાં કોણ વિજેતા થશે તે અંગે વાત કરવી મુશ્કેલ છે. કારણ કે બન્ને ટીમો એક સમાન તાકાત ધરાવે છે. અત્રે નોંધનીય છે કે ભારતીય પસંદગી સમિતિએ ઓસ્ટ્રેલિયાની સામે રમાનારી વનડે શ્રેણીની શરૂઆતની ત્રણ મેચો માટે ટીમ ઈન્ડિયાની જાહેરાત ૧૦મી સપ્ટેમ્બરના દિવસે કરી હતી. પાંચ મેચોની શ્રેણીની બીજી મેચ આવતીકાલે રમાશે જ્યારે છેલ્લી વનડે મેચ પહેલી ઓક્ટોબરના દિવસે રમાશે ત્યારબાદ ત્રણ ટી-૨૦ મેચો રમાશે. શરૂઆતની ત્રણ મેચોમાં ટીમ ઈન્ડિયાના સ્ટાર ખેલાડી રવિચંદ્રન અશ્વિન, રવિન્દ્ર જાડેજાને સ્થાન આપવામાં આવ્યું નથી. ત્રણ મેચો માટે ચાઈનામેન કુલદીપ યાદવની પસંદગી કરવામાં આવી છે. શ્રીલંકાને તેના ઘરમાં જ હારમાં ચાવીરુપ ભૂમિકા ભજવનાર અશ્વિનને પાંચ મેચોની વનડે શ્રેણીમાં આરામ આપવાનો નિર્ણય કરાયો છે.